Principalul imunolog din Suedia este de părere că purtarea măştilor faciale este un act periculos.
Anders Tegnell consideră inutilă utilizarea măştilor. Măştile pot fi utilizate în scopuri complementarea dar nu pentru oprirea răspândirii coronavirusului. Imunologul crede că nu s-au făcut suficient de multe teste pentru a dovedi eficienţa acestora.
Cel mai important expert în boli infecţioase din Suedia susţine că este "foarte periculos" dacă oamenii cred că purtarea măstilor va opri răspândirea coronavirusului. Anders Tegnell, epidemiolog şef la Agenţia de Sănătate Publică din Suedia, şi-a exprimat în mod repetat scepticismul asupra măştilor de faţă ca instrument de control al focarelor virale."Este foarte periculos să crezi că măştile de faţă ar putea schimba jocul atunci când vine vorba de COVID-19", a spus Tengell.El a menţionat că în ţările în care masca este obligatorie, precum Belgia şi Spania, rata îmbolnăvirilor continuă să crească, relatează The New York Post."Măştile de faţă vin în completarea altor lucruri atunci când acele lucruri se află în locuri sigure. Dar să începeţi să aveţi măşti pentru faţă şi apoi să credeţi că vă puteţi aglomera în autobuze sau centre comerciale – aceasta este cu siguranţă o greşeală", a continuat expertul."Cum cifrele sunt în scădere în Suedia, nu are niciun rost să purtăm măşti, nici măcar în transportul public.", punctează Tegnell. Tot el susţine că dovezile privind eficacitatea utilizării măştilor de faţă au fost "uimitor de slabe"."Sunt surprins că nu avem studii reprezentative care să arate efectele pe care măştile le au de fapt", a declarat imunologul.Tegnell s-a confruntat cu critica comunităţii internaţionale, după ce Suedia a refuzat să intre în carantină, iar rata deceselor a explodat faţă de ţările vecine care au luat măsuri stricte din timp.